Eimeria spp. след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) No 1831/2003.
 (6)
 При оценката на веществото декохинат беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени. Поради това употребата на посоченото вещество следва да бъде разрешена съгласно предвиденото в приложенията към настоящия регламент.
 (7)
 От съображения за правна сигурност Регламент (ЕО) No 1289/2004 следва да бъде отменен.
 (8)
 Тъй като не са налице съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Разрешение
 Разрешава се употребата на веществото декохинат, посочено в приложенията, което принадлежи към категорията добавки „кокцидиостатици и хистомоностатици“, като добавка при храненето на животни, при условията, определени в същите приложения.
 Член 2
 Отмяна
 Регламент (ЕО) No 1289/2004 се отменя.
 Член 3
 Преходни мерки
 Посоченото в приложение I вещество и съдържащите го фуражи, които са произведени и етикетирани преди 20 юни 2022 г. в съответствие с правилата, приложими преди 20 декември 2021 г., могат да продължат да се пускат на пазара и да се употребяват до изчерпване на складовите наличности.
 Член 4
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 ноември 2021 година.
 За Комисията
 Председател
 Ursula VON DER LEYEN
 (1) ОВ L 268, 18.10.2003 г., стр. 29.
 (2) Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
 (3) Регламент (ЕО) No 1289/2004 на Комисията от 14 юли 2004 г. относно разрешението за 10 години на употребата на Deccox® при храненето на животни, добавка от групата на кокцидиостатиците и други медицински вещества (ОВ L 243, 15.7.2004 г., стр. 15).
 (4) EFSA Journal (Бюлетин на ЕОБХ), 2019; 17(1):5541.
 (5) EFSA Journal (Бюлетин на ЕОБХ), 2021; 19(3):6453.
 (6) EFSA Journal (Бюлетин на ЕОБХ), 2014; 12(11):3905.
 ПРИЛОЖЕНИЕ I
 Идентификационен номер на добавката
 Наименование на притежателя на разрешението
 Добавка
 Състав, химична формула, описание, метод за анализ
 Вид или категория на животните
 Максимална възраст
 Минимално съдържание
 Максимално съдържание
 Други разпоредби
 Срок на валидност на разрешението
 mg активно вещество/kg пълноценен фураж със съдържание на влага 12 %
 Категория добавки: кокцидиостатици и хистомоностатици
 51756i
 Zoetis Belgium SA
 Декохинат
 (Deccox)
 Състав на добавката
 Декохинат: 60,0 g/kg
 Соево масло: 28,5 g/kg
 Колоиден силициев диоксид: 0,6 g/kg
 Едросмляна пшеница: q.s. 1 kg
 Характеристика на активното вещество
 Декохинат
 C24H35NO5
 Етил-6-дециклокси-7-етокси-4-хидроксихинолин-3-карбоксилат
 CAS No: 18507-89-6
 Свързани онечиствания:
 6-дециклокси-7-етокси-4-хидроксихинолин-3-карбоксилна киселина: < 0,5 %
 Метил-6-дециклокси-7-етокси-4-хидроксихинолин-3-карбоксилат: < 1,0 %
 Диетил-4-дециклокси-3-етоксианилинометиленмалонат (анилиново